Musaka kutanga echi chihande mu %%?
Online Bible | NEW WORLD TRANSLATION OF THE HOLY SCRIPTURES (2013 REVISION)
Musaka kutanga echi chihande mu %%?
-
Pwevo, namwana walunga, nachazangombe (1-6)
-
Mikayele mwalwa jita nachazangombe (7-12)
-
Chazangombe mwayanjisa uze pwevo (13-17)
12 Jino ngwamwene chinjikizo chachinene mwilu: Ngwamwene pwevo+ nalikupilika likumbi, kaha kakweji apwile mwishi yavilyachilo vyenyi, hamutwe wenyi hapwile muchama wavatanganyika 12.
2 Pwevo kana emichile lijimo. Kaha atetele miteto hakwivwa kukola nakulyonyinga hakusapuluka.
3 Ngwamwene nawa chinjikizo chikwavo mwilu. Kahomu ngwatalile, ngwamwene chazangombe+ wamunene uchila nge kakahya, apwile namitwe 7 najimbinga 10, kaha hamitwe yenyi hapwile michama 7.
4 Mukila wenyi wakokele chimbwa chimwe chakusokesa muvimbwa vitatu chavatanganyika+ vamwilu, nakuvambila hamavu.+ Kaha uze chazangombe emanyine lika kumeso ayauze pwevo+ uze apwile kwakamwihi nakusapuluka, mangana ngwenyi omu mwasapuluka alyenga uze mwana.
5 Jino uze pwevo asemene mwana walunga,+ uze mwakafunganga vaka-mafuchi osena namukombo wafwelu.+ Kaha mwanenyi vamuhukwile nakumutwala kuli Kalunga nakulitanda lyenyi.
6 Uze pwevo achinyinyine mupambo muze vamuwahishilile chihela chenyi kuli Kalunga, muze vamulishililenga hamakumbi 1,260.+
7 Kaha mwilu mwepukile jita: Mikayele+ navangelo jenyi valwile jita nayauze chazangombe, kaha uze chazangombe navangelo jenyi valwile jita,
8 oloze vahonene kufungulula, kaha mwilu kavawanyinemo cheka chihela chavoko.
9 Ngocho uze chazangombe+ wamunene vamumbilile hamavu, uze linoka+ wakushikulu, uze vavuluka ngwavo Liyavolo+ kaha nawa Satana,+ uze ali nakuhungumwisa vatu vosena hamavu.+ Vamumbilile hamavu,+ navangelo jenyi nawa vavambilile naikiye hamwe.
10 Jino ngwevwile lizu lyakukanguka mwilu ngwalyo:
“Kuneza jino ulwilo,+ nangolo, naWangana vyakuli Kalunga ketu,+ nawata waKulishitu yenyi, mwomwo uze muka-kuhana milonga vandumbwetu vanamumbili lyehi hamavu, uze eji kuvahananga milonga musana naufuku kumeso aKalunga ketu.+
11 Vamufungulwile+ mwomwo yamanyinga aMwanamukoko,+ kaha nawa mwomwo yamazu aunjiho wavo,+ kaha vakiko kavafwilile kukinga myono yavoko+ numba vene omu valitalasanyine nakufwa.
12 Shikaho enu melu nayenu mwatwamamo, wahililenunga. Lamba hamavu nahakalungalwiji,+ mwomwo Liyavolo neza kuli enu, ali namatoto amanene, mwomwo natachikiza ngwenyi ali kaha nakashimbu kakandende.”+
13 Jino uze chazangombe omu amwene ngwenyi vanamumbili lyehi hamavu,+ ayanjishile pwevo+ uze asemene mwana walunga.
14 Kaha uze pwevo vamuhanyine mavava avali angonga+ wamunene, mangana atuke nakuya mupambo kuchihela chenyi kuze navakamulishilanga hatando najitando nachimbwa chatando+ kwakusuku nayauze linoka.+
15 Jino uze linoka apambile meya mukanwa kenyi munyima yauze pwevo kwijiva nge kalwiji, mangana ngwenyi vamumine kuli ou kalwiji.
16 Oloze mavu akafwileko uze pwevo, kaha mavu asamine mukanwa kawo nakumina kalwiji uze vapambile kuli chazangombe.
17 Ngocho uze chazangombe akwachile utenu nayauze pwevo, kaha ayile nakulwa jita navaze vasalileho kuli muka-tanga+ yapwevo, vaze veji kulamanga jishimbi jaKalunga, vaze vatwama namulimo wakwambulula unjiho wakuvuluka Yesu.+
Share
Share
NEW WORLD TRANSLATION OF THE HOLY SCRIPTURES (2013 REVISION)
Kusoloka 12
Luvale
Tanga Mbimbiliya haInternet
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
cjk_Latn eng_Latn cjk_Latn unk kon_Latn unk cjk_Latn unk cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn eng_Latn eng_Latn kor_Hang cjk_Latn fij_Latn cjk_Latn eng_Latn